**Referat fra møde i Takstgruppen**

Mødedato: 9. februar 2021

Mødetid: Kl. 13.00-15.00

Mødested: Teams

Mødeleder: Bjarne Hansen

Referent: Karen H. Toft

|  |  |
| --- | --- |
| **Deltagere** |  |
| Nikoline Jensen | Favrskov kommune |
| Janni Abildtrup | Ikast-Brande Kommune |
| Steen Holk Bank | Herning Kommune |
| Mads Marcussen | Holstebro Kommune |
| Tine Christel Broge | Horsens Kommune |
| Christian Brændgaard Madsen | Lemvig Kommune |
| Casper Møller Nielsen | Norddjurs Kommune |
| Susanne Smed | Norddjurs Kommune |
| Mette Holst Langberg | Randers Kommune |
| Hans Bo Kristensen | Region Midtjylland |
| Pia Skovgaard | Ringkøbing Skjern Kommune |
| Leif Haarbo Nielsen | Skanderborg Kommune |
| Sascha Regitze Mørch Lund | Silkeborg Kommune |
| Rasmus Gade | Skive Kommune |
| Maiken E. Frederiksen | Skive Kommune |
| Maria Elisabeth Christiansen | Struer Kommune |
| Baheerathan Arumugasamy | Viborg Kommune |
| Janne Folden Bang | Aarhus Kommune |

**Afbud**

|  |  |
| --- | --- |
| Rikke Haarup | Syddjurs Kommune |

|  |  |
| --- | --- |
|  |  |

1. **Godkendelse af referat fra sidst**

Det indstilles

* at takstgruppen godkender referat fra sidst.



Referat: Godkendt uden bemærkninger.

1. **Modernisering af takstfilen**

DASSOS godkendte på deres møde den 27. august 2020, sekretariatets indstilling om at igangsætte en proces med henblik på at modernisere og fremtidssikre takstfilen.

Formålet er,

* At forbedre datakvaliteten
* At effektivisere arbejdsgangene for sekretariatet og brugerne af takstfilen
* At øge anvendeligheden af data

I forlængelse af DASSOS møde har sekretariatet nedsat en arbejdsgruppe til at forestå arbejdet med en ny systemløsning til indberetning af takster.

**Siden sidst**

Takstgruppen kvalificerede og godkendte, på deres møde den 19. november 2020 kravspecifikationen til en ny takstfilløsning. Arbejdsgruppen har herefter undersøgt mulige eksisterende løsninger ved andre rammeaftalesekretariater, men ikke fundet det muligt at koble det midtjyske takstsamarbejde på nogen af disse løsninger.

Herefter har arbejdsgruppen valgt at udvikle en løsning, som i højere grad vil kunne leve op til de krav, som er stillet i kravspecifikationen. Det er foreløbigt gjort ved at bruge eksisterende knowhow internt i kommunerne med henblik på at videreudvikle den takstfil vi kender i dag.

På dagens møde præsenteres takstgruppen for arbejdsgruppens råskitse til en ny mere brugervenlig takstfilløsning.

Arbejdsgruppens deltagere er Leif Harboe Nielsen, Skanderborg kommune - Janni Abildtrup, Ikast-Brande kommune – Jakob Rasmussen, Aarhus kommune – Hans Bo Kristensen, Region Midt – Bachi Arumugasamy, Viborg kommune – Karen H. Toft fra Sekretariat for Rammeaftaler.

Det indstilles

* at takstgruppen kvalificerer råskitsen til ny takstfil løsning.



Referat: Forslaget til en ny takstfil løsning blev vel modtaget af takstgruppen, og arbejdsgruppen har mandat til at arbejde videre med den fremlagte løsning.

1. **Udpegning af repræsentant til arbejdsgruppen vedrørende standardkontrakter**

I forbindelse med at der er udarbejdet standardkontrakter til brug for det specialiserede socialområde har KL udarbejdet en plan for implementeringen heraf. Se vedlagte bilag.

Implementeringen understøttes af en gruppe med ansvar for dialog om og videreudvikling af standardkontrakterne. Gruppen består af KL, en repræsentant fra hvert rammeaftalesekretariat, en kommunal repræsentant fra takstgrupper fra hver region.

Denne gruppe har ansvar for at svare på spørgsmål til kontrakten i egen region samt at samle input til evaluering.

Gruppen kan bruges til sparring om spørgsmål til kontrakten.

Det indstilles, at

* + Takstgruppen udpeger en repræsentant til arbejdsgruppen.



Referat: Aarhus kommune vil byde ind med en repræsentant fra deres juridiske afdeling, som har stor viden og erfaring med det specialiserede socialområde.

1. **Indberetning af regnskab 2020 v/ Karen Hauberg Toft**

Regnskab for 2020 skal indberettes til Fælleskommunalt Social- og sundhedssekretariat seneste den 1. maj 2021 kl. 12.00 og sendes til takst@viborg.dk.

Til brug for indberetning af regnskab anvendes takstfil 2021, der ligger på hjemmesiden.

Det indstilles, at

* + Takstgruppen tager orienteringen til efterretning

Referat: Takstgruppen skal indberette regnskab og deadline er den 1. maj 2021, til brug for indberetningen skal takstfil 2021 anvendes. Takstfilen findes på hjemmesiden.

1. **Eventuelt**
   * Forespørgsel fra en kommune om håndtering af uoverensstemmelsen mellem Tilbudsportalen og takstfilen i forhold til opgørelse af årets over-/underskud. Den samlede opgørelse fremgår ikke af takstfilen. Takstgruppen afklarede, at takstfilen indregner regulering tidligere år og det ønsker socialtilsynet at holde ud af årsrapporten. Det giver en uoverensstemmelse.
   * **Vedrørende standardkontrakter:** Der var spørgsmål om hvorvidt de enkelte driftsherrer orienterer tilbuddene om at de er en del af rammeaftalen eller er uden for rammeaftalen. Spørgsmålet er aktuelt, da standardkontrakten indeholder et afkrydsningsfelt til angivelse af om tilbuddet er omfattet af rammeaftalen.

Der var i Takstgruppen generelt ikke klarhed over om de enkelte tilbud har kendskab til om de hører under rammeaftalen eller ej. Ej heller klarhed over hvilke informationer om rammeaftalen, der går ud til tilbuddene.

.